Azt, hogy egy részvényre jár-e osztalék, mindig az adott társaság éves rendes közgyűlése határozza meg. Amennyiben a részvényesek megszavazzák az osztalékfizetést, úgy a névérték meghatározott százaléka kifizetésre kerül a részvényesek között. Osztalékra azok jogosultak, akiknek a részvény az osztalék fizetésének napját megelőző 8. munkanap a tulajdonában van. Amennyiben a részvény értékpapírszámlán van és tulajdonosa adószámmal rendelkezik, úgy a számlát vezető brókercég jóváírja az osztalákot az ügyfél számláján, fizikai értékpapírok esetén a társaság által kihirdetett kifizetőhelyeken lehet felvenni az osztalékot.